**BalatonföldvárI KÖZÖS ÖNKORMÁNYZATI HIVATAL**

**BALATONFÖLDVÁR-BÁLVÁNYOS-KEREKI-PUSZTASZEMES-SZÁNTÓD-SZÓLÁD-TELEKI**

**8623 Balatonföldvár, Petőfi S.u.1. Tel: 84-540-330. Fax: 540-332.**

**ELŐTERJESZTÉS**

Balatonföldvár Város, Bálványos Község, Kereki Község, Pusztaszemes Község,

Szántód Község, Szólád Község, Teleki Község Önkormányzata Képviselő-testületének 2022. novemberben tartandó ülésére

Előterjesztést készítette: Mikóné Fejes Ibolya aljegyző

Előterjesztés tárgya: 2022-2023. évi téli igazgatási szünet elrendelése

Tárgyalás: Nyilvános ülésen

Döntéshozatal: Egyszerű többséggel

***Tisztelt Képviselő-testület!***

**A tárgykört érintő jogszabályok:**

* A közszolgálati tisztviselőkről szóló 2011. évi CXCIX. törvény 232. § (3) bekezdése
* A közszolgálati tisztviselők munka- és pihenő idejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a táv-munkavégzésről szóló 30/2012. (III. 7.) Korm. rendelet 13-15. §-a
* kormányzati igazgatási szünet elrendeléséről és a kormányzati igazgatási szünetre alkalmazandó veszélyhelyzeti szabályokról szóló 369/2022. (IX.29.) Korm. rendelet
* a különleges jogállású szerveknél és a helyi önkormányzatok képviselő-testületének hivatalánál elrendelhető igazgatási szünetre alkalmazandó veszélyhelyzeti szabályokról szóló 460/2022. (XI. 10.) Korm. rendelet

A közszolgálati tisztviselőkről szóló törvény hivatkozott rendelkezése értelmében a képviselő-testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

A kormány által elrendelt kormányzati igazgatási szünet időtartama 2022. december 22 – 2023. január 6.

A 460/2022. (XI. 10.) Korm. rendelet értelmében, erre az időszakra vonatkozóan, a helyi önkormányzat képviselő-testülete is rendelhet el igazgatási szünetet. Az igazgatási szünetről hozott döntést 2022. november 30-ig a helyben szokásos módon közzé kell tenni.

A határozati javaslat értelmében a Balatonföldvári Közös Önkormányzati Hivatalban az igazgatási szünet időtartama, a kormányzati igazgatási szünettől eltérően, 2022. december 27- 2023. január 6-ig tartana, kilenc munkanapot érintene.

Az igazgatási szünet alatt a hivatalban ügyeleti rend kerül kialakításra az azonnali ügyintézést igénylő és határidős feladatok teljesítése érdekében.

**HATÁROZATI JAVASLAT**

… … Önkormányzatának Képviselő-testülete a Balatonföldvári Közös Önkormányzati Hivatalban igazgatási szünetet rendel el. A 2022-2023. évi téli időszakban az igazgatási szünet 2022. december 27- 2023. január 6. napjáig tart. Tartama kilenc munkanap.

A Balatonföldvári Közös Önkormányzati Hivatal az igazgatási szünet időtartama alatt, a feladatellátás folyamatosságának biztosítása érdekében - a jegyző által meghatározott rend szerint - ügyeletet tart.

Az igazgatási szünetre vonatkozó rendelkezéseket a Balatonföldvári Közös Önkormányzati Hivatalban foglalkoztatott köztisztviselőkre, ügykezelőkre és munkavállalókra kell alkalmazni.

Felelős: … polgármester

Határidő: 2022. november 30. a közzétételre

Balatonföldvár, 2022. november 16.

*Mikóné Fejes Ibolya*

*aljegyző*

Törvényességi ellenőrzésre bemutatva:

Ellenjegyezte: ………………………………….

Köselingné dr. Kovács Zita jegyző